
ΑΣ ΤΑ ΚΛΕΙΣΟΥΜΕ 
ΜΙΑ ΚΑΙ ΚΑΛΗ ΕΜΕΙΣ! 


Το κράτος και τ' αφεντικά επιτίθενται στους μαθητές με τις συγχωνεύσεις 
σχολείων που θα επιδεινώσουν την καταπίεση και τη ρουτίνα της 
καθημερινότητας καθώς δημιουργούν έντονες δυσκολίες στη μετακίνηση και 
αυξάνουν τις αποστάσεις και μάλιστα υπό την απειλή της κατάργησης των 
σχολικών λεωφορείων. Οι χώροι που το κράτος πειθαρχεί και 
καθυποτάζει τους νέους γίνονται όλο και πιο ασφυκτικοί (μαζικό 
στίβαγμα με πολυάριθμα τμήματα και προοπτική κατάργησης μουσικών και 
αθλητικών σχολείων). Και σα να μην έφταναν αυτά έρχεται και η μείωση στις 
θέσεις των εισαχθέντων στις σχολές και ταυτόχρονα η άνοδος των βάσεων, 
πράγμα που σα μοναδικό αποτέλεσμα θα έχει το βάθεμα των κοινωνικών 
ανισοτήτων. Δεν είμαστε απ' αυτούς που νιώθουν πως "στράβωσε" το σύστημα 
και δε θα μπορέσουμε να μπούμε σε μια "ονειρεμένη σχολή". Δεν είμαστε απ' 
αυτούς που ονειρεύονται να γίνουν φοιτητές με απώτερο σκοπό το μελλοντικό τους 
βόλεμα αλλά απ' αυτούς που βρίσκουν τα συμφέροντα τους στην τάξη των 
εργατών και ξέρουμε πολύ καλά πως οι νέες μεταρρυθμίσεις θα φέρουν 
περισσότερους ανειδίκευτους εργάτες άρα και πιο ευάλωτους στις όποιες επιθέσεις 
και περικοπές των αφεντικών. Κι από κει πηγάζει η εναντίωσή μας σε αυτές. 

Εδώ και μια εβδομάδα περίπου παρατηρούμε τις δράσεις που 
πραγματοποιούν μαθητές, γονείς και καθηγητές. Περισσότερα από Ί00 σχολεία 
τελούν υπό κατάληψη ενάντια στα νέα μέτρα που προωθεί το κράτος (και 
σίγουρα η πλειοψηφία αυτών των μαθητών δεν αμφισβητεί και δεν 
εναντιώνεται σε κάθε καταπιεστικό θεσμό του σχολείου). Εμείς ως ανυπάκουοι 
μαθητές, βλέπουμε σε κάθε νέο μέτρο που περνάει το κράτος μια ακόμα μεγαλύτερη 
υποβάθμιση της ζωής μας και γι' αυτό το λόγο δε μπορούμε παρά να στρεφόμαστε 
ενάντιά του. Παρ' όλα αυτά δεν έχουμε σκοπό να καλλιεργήσουμε 
ψευδαισθήσεις ούτε να εξιδανικεύσουμε τη δημόσια και δωρεάν 
παιδεία που ο μόνος σκοπός που είχε και έχει (ακόμα κι όταν 
λειτουργούσε καλύτερα) είναι να παράγει υποταγμένους 
υπηκόους και πειθαρχημένους εργάτες. 




Τη στιγμή που το κράτος μειώνει όσο 
μπορεί τις δαπάνες για τη μαζική 
παραγωγή ηλιθιότητας που λέγεται 
εκπαίδευση (αφού αυτό το έργο το 
αναλαμβάνουν καλύτερα τώρα πια τα 
ιηθάώ), δεν αρκεί να στρεφόμαστε 
μόνο ενάντια στα νέα μέτρα αλλά να 
πολεμάμε με κάθε τρόπο το σύνολο του 
εκπαιδευτικού συστήματος και όσους 
το συντηρούν. 

Χρόνια τώρα οι καθηγητές συμ¬ 
μετέχουν κι αυτοί σε αγώνες (ό¬ 
πως οι απεργίες) που μπλοκά- 
ρουν τη κανονικότητα όχι μόνο 
της εκπαίδευσης αλλά και του 
κεφαλαίου γιατί διακόπτεται η 
παραγωγή της προπαγάνδας 
που το κράτος θέλει να επιβάλει. 
Μέχρι αυτό το σημείο είμαστε 
αλληλέγγυοι στον αγώνα το κα¬ 
θηγητών. Το πρόβλημα είναι ότι 
στη συντριπτική πλειοψηφία των 
καθηγητών κανένας τους δεν 
προσπάθησε να αποποιηθεί τον 
εξουσιαστικό ρόλο που του έχει 
δοθεί. Οι καθηγητές θα έπρε¬ 
πε να παραμερίσουν λιγάκι τα 
δίκαια μισθολογικά τους αιτή¬ 
ματα (δίκαια όσο δε γίνονται 
αυτοσκοπός) και να επικοινω¬ 
νήσουν μαζί μας ως ίσος 
προς ίσο. Αν πραγματικά 
νοιάζονταν και για εμάς (και ό¬ 
χι μόνο για τους μισθούς) θα 
μπορούσαν κάλλιστα να απαι¬ 
τήσουν την κατάργηση των ε¬ 
ξετάσεων ή τη μείωση της τε¬ 
ράστιας ύλης αλλά και στην 
πράξη να ανατρέψουν κάποιες 
καταπιεστικές δομές όπως η 
χρησιμοποίηση του πληθυντι¬ 
κού, η απόλυτη πειθαρχία στη 
σχολική ύλη κτλ.. Αν οι καθηγη¬ 
τές δε λάβουν υπόψη αυτά τότε 
θα έχουν για πάντα αυτό τον ε¬ 
χθρικό ρόλο απέναντι στους μα¬ 
θητές. Το ρόλο του εξεταστή, 
παντογνώστη, τιμωρού... 




